*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*242. számú előterjesztés*

Bátaszék Város Önkormányzata Képviselő-testületének 2017. november 29-én,

16,00 órakor megtartandó ülésére

*javaslat a Gondozási Központ létszám bővítésére*

|  |
| --- |
| **Előterjesztő:** Dr. Bozsolik Róbertpolgármester**Készítette:** Borosné Simon Zsuzsanna Gondozási Központvezető Sziebert-Csele Viktória igazgatási ügyintéző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**PG Bizottság: 2017. 11. 28.Szociális Bizottság: 2017. 11. 28.  |

**Tisztelt Képviselő-testület!**

A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulási Tanácsának (továbbiakban: ESzGy Tanács) 2015. november 30-án megtartott ülésén a 10/2015.(XI.30.) TT határozatával állapította meg a Gondozási Központ dolgozói létszámát. A határozat szerint a Gondozási Központ Család- és Gyermekjóléti Szolgálatnál a foglalkoztatotti létszám 2016. január 1-jétől 1 álláshely intézményvezető, 0,5 álláshely adminisztrátor és 3 álláshely családsegítő.

A 2017. szeptember 1. napjával GYED-ről visszatért munkavállaló gyermeke betegségének idejére nem tudja megoldani családon belül a gyermek felügyeletét. Várható továbbá, hogy 2018. január közepétől egészségi okok miatt, hosszabb ideig nem tud munkába állni. Ez idáig belső helyettesítéssel oldották meg a feladatellátást.

2018. január 1-jén a GYES-ről ismét munkába álló családsegítő sem tudja megoldani gyermeke betegsége idejére a felügyeletet.

A jövő évtől nagy gondot okozhat, hogy a 3 fő családsegítő munkavállaló közül kettőnek is kis gyermeke van, és betegség esetén nem tudják megoldani a gyermek felügyeletét. A távollétek ideje alatt 1 fő családsegítővel nem tudják az öt településen a feladatot ellátni. A probléma 2018.01.01. és 2018.12.31. közötti időszakban, egy helyettesítő családsegítő 30 órában történő foglalkoztatásával megoldódna.

A megnövekedett adminisztrátori feladatok ellátásában egy heti 20 órában foglalkoztatott adminisztrátor segíti a családsegítők munkáját. A gyakorlat azt mutatja, hogy a szakmai munka színvonalának megtartásához a heti 20 óra kevésnek bizonyul, ezért az adminisztrátori álláshely heti 20 óráról 30 órára történő felemelése lenne indokolt.

Az egy évre szóló családsegítő foglalkoztatására és az adminisztrátori álláshely heti 20 óráról 30 órára történő megemelésére vonatkozó költségkimutatást az alábbi táblázatok tartalmazzák.

*A napi 6 órás helyettesítő családsegítő álláshely költségkimutatása 2018.01.01.-2018.012.31-ig terjedő időszakban*

|  |  |  |  |  |
| --- | --- | --- | --- | --- |
| **Alapbér****heti 30 órára****1 hónapra** | **Munkáltatói járulék 20%****1 hónapra** | **összesen** | **11 hónapra vetítve** |  |
| 135 375 Ft | 27 075 Ft | 162 450 Ft | **1 786 950 Ft** |  |

*A napi 6 órás helyettesítő családsegítő álláshely költségkimutatása az egyes településekre vonatkozóan 2018.01.01.-2018.12.31-ig terjedő időszakban*

|  |  |  |
| --- | --- | --- |
| **Település neve** | **lakosságszám/fő 2017.01.01.** | **2018.01.01.-2018.12.31ig jelentkező plusz költség** |
| Alsónána | 730 |  124 011 Ft |
| Alsónyék | 795 |  135 053 Ft |
| Báta | 1725 |  293 040 Ft |
| **Bátaszék** | **6580** | **1 117 799 Ft** |
| Sárpilis | 689 |  117 047 Ft |
| Összesen:  | 10 519 | 1 786 950 Ft |

*A napi 4 órás adminisztrátori álláshely napi 6 órára történő megemelésének költségkimutatása 2018.01.01.-2018.012.31-ig terjedő időszakban*

|  |  |  |  |  |  |
| --- | --- | --- | --- | --- | --- |
|  | **Alapbér****1 hónapra** | **Munkáltatói járulék 20%****1 hónapra** | **összesen** | **11 hónapra vetítve** |  |
| 4 órás álláshely | 95 350 Ft | 19 070 Ft | 114 420 Ft | **1 258 620 Ft** |  |
| 6 órás álláshely | 140 475 Ft | 28 095 Ft | 168 570 Ft | **1 854 270 Ft** |  |
| különbözet | 45 125 Ft | 9 025 Ft | 54 150 Ft | **595 650 Ft** |  |

*A napi 4 órás adminisztrátori álláshely napi 6 órára történő megemelésének költségkimutatása az egyes települések vonatkozásában 2018.01.01.-2018.12.31-ig terjedő időszakban*

|  |  |  |
| --- | --- | --- |
| **Település neve** | **lakosságszám/fő 2017.01.01.** | **2018.01.01.-2018.12.31ig jelentkező plusz költség** |
| Alsónána | 730 |  41 337 Ft |
| Alsónyék | 795 |  45 018 Ft |
| Báta | 1725 |  97 680 Ft |
| **Bátaszék** | **6580** | **372 600 Ft** |
| Sárpilis | 689 |  39 015 Ft |
| Összesen:  | 10 519 | 595 650 Ft |

Kérem a tisztelt Képviselő-testületet, hogy a fent leírtakat figyelembe véve az álláshely emeléséről és a költségek biztosításáról szóló határozati javaslatokat támogatni szíveskedjen.

**1. számú H a t á r o z a t i j a v a s l a t**

**Javaslat a Gondozási Központ létszámának meghatározásáról szóló TT határozat II. módosítására**

Bátaszék Város Önkormányzat Képviselő-testülete, a Gondozási Központ Bátaszék álláshelyeinek számát meghatározó TT határozat 1.) a.) pontját az alábbiak szerint javasolja módosítani az intézményt fenntartó Társulási Tanácsnak *2018. január 01-jétől 2018. december 31-éig*:

„1.) a.) család- és gyermekjóléti szolgálat:

* intézményvezető 1 álláshely
* *adminisztrátor* ***0,75 álláshely***
* *családsegítő* ***3,75 álláshely***

***Intézmény összesen: 22,25 álláshely”***

*Határidő:* 2017. november 30.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül:* Gondozási Központ vezetője

 társult önkormányzatok polgármesterei

 irattár

**2. számú H a t á r o z a t i j a v a s l a t**

**a bátaszéki Gondozási Központ álláshelyeinek emeléséből adódó költségek biztosítására**

Bátaszék Város Önkormányzat Képviselő-testülete

1. támogatja a Gondozási Központ Családsegítő és Gyermekjóléti Szolgálat álláshelyének 1 fővel (+0,25 álláshely adminisztrátor és +0,75 álláshely családsegítő) történő emelését 2018. január 1-jétől 2018. december 31-éig,
2. az a) pontban foglalt álláshely emeléshez szükséges, Bátaszék városára eső
* családsegítő esetében a **1.117.799** **Ft bér és járulék** költséget,
* adminisztrátor esetében a **372.600 Ft bér és járulék** költséget

az önkormányzat 2018. évi költségvetésében biztosítja.

*Határidő:* 2017. november 30.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül:* társult önkormányzatok polgármesterei

 Gondozási Központ vezetője

 Bátaszéki KÖH pénzügyi iroda

 irattár